title: 2013 m. balandžio 22 d. Komisijos įgyvendinimo reglamentas (ES) Nr. 365/2013, kuriuo iš dalies keičiamos Įgyvendinimo reglamento (ES) Nr. 540/2011 nuostatos dėl veikliosios medžiagos gliufosinato patvirtinimo sąlygų  Tekstas svarbus EEE

text:
2013 4 23

                  LT

                  Europos Sąjungos oficialusis leidinys

                  L 111/27

         KOMISIJOS ĮGYVENDINIMO REGLAMENTAS (ES) Nr. 365/2013
         2013 m. balandžio 22 d.
         kuriuo iš dalies keičiamos Įgyvendinimo reglamento (ES) Nr. 540/2011 nuostatos dėl veikliosios medžiagos gliufosinato patvirtinimo sąlygų
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 21 straipsnio 3 dalyje numatytą antrą galimybę ir 78 straipsnio 2 dalį,
         kadangi:

                     (1)

                     Komisijos direktyva 2007/25/EB (2) gliufosinatas įtrauktas į 1991 m. liepos 15 d. Tarybos direktyvos 91/414/EEB dėl augalų apsaugos produktų pateikimo į rinką (3) I priedą kaip veiklioji medžiaga su sąlyga, kad susijusios valstybės narės užtikrins, kad pranešėjas, kurio prašymu gliufosinatas įtrauktas į minėtą priedą, pateiktų papildomos patvirtinamosios informacijos apie riziką žinduoliams ir netiksliniams nariuotakojams obelų soduose;

                     (2)

                     į Direktyvos 91/414/EEB I priedą įtrauktos veikliosios medžiagos laikomos patvirtintomis pagal Reglamentą (EB) Nr. 1107/2009 ir yra išvardytos 2011 m. gegužės 25 d. Komisijos įgyvendinimo reglamento (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (4), priedo A dalyje;

                     (3)

                     pranešėjas per tam skirtą laikotarpį valstybei narei pranešėjai Švedijai pateikė papildomą informaciją – tyrimus, siekdamas patvirtinti rizikos žinduoliams ir netiksliniams nariuotakojams obelų soduose įvertinimą;

                     (4)

                     Švedija įvertino pranešėjo pateiktą papildomą informaciją. 2010 m. kovo 9 d. ji kitoms valstybėms narėms, Komisijai ir Europos maisto saugos tarnybai (toliau – Tarnyba), pateikė savo įvertinimą kaip priedėlį prie vertinimo ataskaitos projekto;

                     (5)

                     Komisija pasikonsultavo su Tarnyba, kuri 2012 m. kovo 8 d. pateikė savo nuomonę dėl gliufosinato keliamos rizikos vertinimo (5). Vertinimo ataskaitos projektą, papildomą ataskaitą ir Tarnybos nuomonę valstybės narės ir Komisija peržiūrėjo Maisto grandinės ir gyvūnų sveikatos nuolatiniame komitete ir 2013 m. kovo 15 d. pateikė kaip Komisijos gliufosinato peržiūros ataskaitą;

                     (6)

                     atsižvelgdama į pranešėjo pateiktą papildomą informaciją, Komisija nusprendė, kad reikalingos papildomos patvirtinančios informacijos nebuvo pateikta ir kad netaikant papildomų apribojimų negali būti atmesta didelės rizikos žinduoliams ir netiksliniams nariuotakojams galimybė;

                     (7)

                     Komisija pasiūlė pranešėjui pateikti pastabas dėl gliufosinato peržiūros rezultatų;

                     (8)

                     patvirtinta, kad veiklioji medžiaga gliufosinatas turi būti laikoma patvirtinta pagal Reglamentą (EB) Nr. 1107/2009. Nepaisant to, siekiant sumažinti poveikį žinduoliams ir netiksliniams nariuotakojams, tikslinga papildomai apriboti šios veikliosios medžiagos panaudojimo atvejus ir numatyti konkrečias rizikos sumažinimo priemones šioms rūšims apsaugoti;

                     (9)

                     todėl įgyvendinimo reglamentas (ES) Nr. 540/2011 turėtų būti atitinkamai iš dalies pakeistas;

                     (10)

                     valstybėms narėms turėtų būti skirtas laikotarpis augalų apsaugos produktų, kurių sudėtyje yra gliufosinato, registracijai panaikinti;

                     (11)

                     tais atvejais, kai valstybės narės augalų apsaugos produktams, kurių sudėtyje yra gliufosinato, pagal Reglamento (EB) Nr. 1107/2009 46 straipsnį nustato kokį nors lengvatinį laikotarpį, šis laikotarpis turėtų baigtis ne vėliau kaip praėjus vieneriems metams po registracijos panaikinimo;

                     (12)

                     šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Įgyvendinimo reglamento (ES) Nr. 540/2011 pakeitimai
            Įgyvendinimo reglamento (ES) Nr. 540/2011 priedas iš dalies keičiamas pagal šio reglamento priedą.

            2 straipsnis
            Pereinamojo laikotarpio priemonės
            Vadovaudamosi Reglamentu (EB) Nr. 1107/2009, valstybės narės iki 2013 m. lapkričio 13 d. prireikus iš dalies pakeičia arba panaikina galiojančią augalų apsaugos produktų, kurių sudėtyje yra veikliosios medžiagos gliufosinato, registraciją.

            3 straipsnis
            Lengvatinis laikotarpis
            Valstybių narių pagal Reglamento (EB) Nr. 1107/2009 46 straipsnį nustatomas lengvatinis laikotarpis turi būti kuo trumpesnis ir baigtis ne vėliau kaip po 12 mėnesių nuo atitinkamos registracijos panaikinimo.

            4 straipsnis
            Įsigaliojimas
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2013 m. balandžio 22 d.

                  Komisijos vardu

                  Pirmininkas

               José Manuel BARROSO

            (1)  OL L 309, 2009 11 24, p. 1.

            (2)  OL L 106, 2007 4 24, p. 34.

            (3)  OL L 230, 1991 8 19, p. 1.

            (4)  OL L 153, 2011 6 11, p. 1.

            (5)  Europos maisto saugos tarnyba; Komisija pasikonsultavo su Tarnyba, kuri 2012 m. kovo 8 d. pateikė savo nuomonę dėl gliufosinato keliamos rizikos vertinimo. EMST leidinys, 2012 m.; 10(3):2609. [14 p.] doi:10.2903/j.efsa.2012.2609. Galima rasti internete adresu www.efsa.europa.eu/efsajournal.htm.

            PRIEDAS
            Įgyvendinimo reglamento (ES) Nr. 540/2011 priedo A dalies 151 eilutėje, kurioje nurodytas gliufosinatas, skiltis „Konkrečios nuostatos“ pakeičiama taip:

               „A   DALIS
               Leidžiama naudoti tik kaip herbicidą juostiniu ar taškiniu būdu ir kiekiais, neviršijančiais 750 g veikliosios medžiagos hektarui (apdorojamam paviršiui) vienu metu, ir naudojant ne dažniau kaip du kartus per metus.
               B   DALIS
               Vertindamos paraiškas dėl augalų apsaugos produktų, kurių sudėtyje yra gliufosinato, registracijos, ypač poveikio naudotojams ir vartotojams atžvilgiu, valstybės narės ypatingą dėmesį skiria Reglamento (EB) Nr. 1107/2009 4 straipsnio 3 dalyje nurodytiems kriterijams ir užtikrina, kad visi būtini duomenys ir informacija būtų pateikti prieš registruojant tokius produktus.
               Kad būtų įgyvendinti vienodi principai, kaip nurodyta Reglamento (EB) Nr. 1107/2009 29 straipsnio 6 dalyje, atsižvelgiama į gliufosinato peržiūros ataskaitos, kurią Maisto grandinės ir gyvūnų sveikatos nuolatinis komitetas baigė rengti 2006 m. lapkričio 24 d., išvadas, ypač į jos I ir II priedėlius. Atlikdamos šį bendrą vertinimą valstybės narės ypatingą dėmesį turi skirti:

                           a)

                           naudotojų, darbininkų ir stebėtojų saugai; registracijos sąlygose prireikus numatomos apsaugos priemonės;

                           b)

                           galimam požeminio vandens užteršimui, kai veiklioji medžiaga naudojama regionuose, kurių dirvožemis ir (arba) klimato sąlygos yra lengvai pažeidžiamos;

                           c)

                           žinduolių, netikslinių nariuotakojų ir netikslinių augalų apsaugai.

                     Registravimo sąlygose numatomas purškalo pasklidimą mažinančių antgalių bei apsauginių skydų naudojimas ir numatomas atitinkamas augalų apsaugos produktų žymėjimas. Prireikus naudojimo sąlygose numatomos rizikos mažinimo priemonės.“


title: 2013 m. balandžio 22 d. Komisijos įgyvendinimo reglamentas (ES) Nr. 368/2013, kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką patvirtinama veiklioji medžiaga Helicoverpa armigera nukleopolihedrovirusas ir iš dalies keičiamas Komisijos įgyvendinimo reglamento (ES) Nr. 540/2011 priedas  Tekstas svarbus EEE

text:
2013 4 23

                  LT

                  Europos Sąjungos oficialusis leidinys

                  L 111/36

         KOMISIJOS ĮGYVENDINIMO REGLAMENTAS (ES) Nr. 368/2013
         2013 m. balandžio 22 d.
         kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką patvirtinama veiklioji medžiaga Helicoverpa armigera nukleopolihedrovirusas ir iš dalies keičiamas Komisijos įgyvendinimo reglamento (ES) Nr. 540/2011 priedas
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 13 straipsnio 2 dalį ir 78 straipsnio 2 dalį,
         kadangi:

                     (1)

                     pagal Reglamento (EB) Nr. 1107/2009 80 straipsnio 1 dalies a punktą Tarybos Direktyva 91/414/EEB (2) turi būti taikoma veikliųjų medžiagų, dėl kurių sprendimas buvo priimtas pagal tos direktyvos 6 straipsnio 3 dalį iki 2011 m. birželio 14 d., patvirtinimo tvarkai ir sąlygoms. Helicoverpa armigera nukleopolihedroviruso atveju Reglamento (EB) Nr. 1107/2009 80 straipsnio 1 dalies a punkto sąlygos įgyvendintos Komisijos sprendimu 2007/560/EB (3);

                     (2)

                     pagal Direktyvos 91/414/EEB 6 straipsnio 2 dalį 2007 m. sausio 2 d. Estija gavo bendrovės „Andermatt Biocontrol GmbH“ paraišką įtraukti veikliąją medžiagą Helicoverpa armigera nukleopolihedrovirusą į Direktyvos 91/414/EEB I priedą. Sprendimu 2007/560/EB patvirtinta, kad dokumentų rinkinys buvo išsamus ir parengtas taip, kad jį būtų galima laikyti iš esmės atitinkančiu Direktyvos 91/414/EEB II ir III prieduose nustatytus duomenų ir informacijos reikalavimus;

                     (3)

                     šios veikliosios medžiagos poveikis žmonių ir gyvūnų sveikatai ir aplinkai pareiškėjo pasiūlytais naudojimo atvejais buvo įvertintas pagal Direktyvos 91/414/EEB 6 straipsnio 2 ir 4 dalių nuostatas. Paskirta ataskaitą rengianti valstybė narė vertinimo ataskaitos projektą pateikė 2009 m. kovo 26 d.;

                     (4)

                     valstybės narės ir Europos maisto saugos tarnyba (toliau – Tarnyba) peržiūrėjo vertinimo ataskaitos projektą. 2012 m. rugpjūčio 10 d. Tarnyba pateikė Komisijai veikliosios medžiagos Helicoverpa armigera nukleopolihedroviruso kaip pesticido keliamos rizikos vertinimo peržiūros (4) išvadas. Vertinimo ataskaitos projektą ir Tarnybos išvadas valstybės narės ir Komisija persvarstė Maisto grandinės ir gyvūnų sveikatos nuolatiniame komitete ir 2013 m. kovo 15 d. vertinimo ataskaitos projektą pateikė kaip Komisijos Helicoverpa armigera nukleopolihedroviruso peržiūros ataskaitą;

                     (5)

                     atlikus įvairius tyrimus nustatyta, kad augalų apsaugos produktai, kurių sudėtyje yra Helicoverpa armigera nukleopolihedroviruso, gali būti laikomi iš esmės atitinkančiais Direktyvos 91/414/EEB 5 straipsnio 1 dalies a ir b punktų ir 5 straipsnio 3 dalies reikalavimus, visų pirma dėl naudojimo atvejų, kurie buvo išnagrinėti ir išsamiai pateikti Komisijos peržiūros ataskaitoje. Todėl tikslinga patvirtinti Helicoverpa armigera nukleopolihedrovirusą;

                     (6)

                     prieš patvirtinant veikliąją medžiagą turėtų būti nustatytas tinkamas laikotarpis, per kurį valstybės narės ir suinteresuotosios šalys galėtų pasirengti laikytis naujų reikalavimų, nustatytų patvirtinus veikliąją medžiagą;

                     (7)

                     tačiau, nepažeidžiant Reglamente (EB) Nr. 1107/2009 nustatytų įsipareigojimų, atsiradusių patvirtinus medžiagą, atsižvelgiant į tam tikrą padėtį, susidariusią dėl perėjimo nuo Direktyvos 91/414/EEB prie Reglamento (EB) Nr. 1107/2009, turėtų būti taikomos toliau pateiktos nuostatos. Valstybėms narėms turėtų būti suteiktas šešių mėnesių laikotarpis po medžiagos patvirtinimo, per kurį jos peržiūrėtų augalų apsaugos produktų, kurių sudėtyje yra Helicoverpa armigera nukleopolihedroviruso, registraciją. Valstybės narės atitinkamai turėtų iš dalies keisti, pakeisti arba panaikinti registraciją. Nukrypstant nuo to termino, reikėtų suteikti ilgesnį laikotarpį, per kurį pagal Direktyvoje 91/414/EEB nustatytus vienodus principus būtų pateikiamas ir vertinamas III priede nurodytas visas kiekvieno augalų apsaugos produkto kiekvienos numatytos paskirties dokumentų rinkinys;

                     (8)

                     patirtis, įgyta į Direktyvos 91/414/EEB I priedą įtraukiant veikliąsias medžiagas, įvertintas remiantis 1992 m. gruodžio 11 d. Komisijos reglamento (EEB) Nr. 3600/92, nustatančio išsamias darbų programos, minėtos Tarybos direktyvos 91/414/EEB dėl augalų apsaugos produktų pateikimo į rinką 8 straipsnio 2 dalyje, pirmojo etapo įgyvendinimo taisykles (5), nuostatomis, rodo, kad gali kilti sunkumų išaiškinant galiojančios registracijos turėtojų pareigas, susijusias su galimybe naudotis duomenimis. Todėl, siekiant išvengti tolesnių sunkumų, būtina aiškiau apibrėžti valstybių narių pareigas, visų pirma pareigą patikrinti, ar registracijos turėtojas gali naudotis tos direktyvos II priedo reikalavimus atitinkančiu dokumentų rinkiniu. Tačiau, aiškiau apibrėžus esamas pareigas valstybėms narėms arba registracijos turėtojams, naujų įsipareigojimų, palyginti su iki šiol priimtomis tos direktyvos I priedą iš dalies keičiančiomis direktyvomis arba reglamentais, kuriais patvirtinamos veikliosios medžiagos, neatsirastų;

                     (9)

                     pagal Reglamento (EB) Nr. 1107/2009 13 straipsnio 4 dalį 2011 m. gegužės 25 d. Komisijos įgyvendinimo reglamento (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (6), priedas turėtų būti atitinkamai iš dalies pakeistas;

                     (10)

                     šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Veikliosios medžiagos patvirtinimas
            I priede nurodyta veiklioji medžiaga Helicoverpa armigera nukleopolihedrovirusas patvirtinama pagal tame priede nustatytas sąlygas.

            2 straipsnis
            Pakartotinis augalų apsaugos produktų vertinimas

               1.   Vadovaudamosi Reglamentu (EB) Nr. 1107/2009, valstybės narės, jei būtina, iki 2013 m. lapkričio 30 d. iš dalies keičia arba panaikina galiojančią augalų apsaugos produktų, kurių sudėtyje yra veikliosios medžiagos Helicoverpa armigera nukleopolihedroviruso, registraciją.
               Iki tos dienos jos turi patikrinti, ar laikomasi šio reglamento I priede nurodytų sąlygų, išskyrus to priedo konkrečių nuostatų skiltyje nustatytas sąlygas, ir ar registracijos turėtojas turi dokumentų rinkinį, atitinkantį Direktyvos 91/414/EEB II priedo reikalavimus, arba ar gali juo naudotis pagal tos direktyvos 13 straipsnio 1–4 dalių ir Reglamento (EB) Nr. 1107/2009 62 straipsnio sąlygas.

               2.   Nukrypdamos nuo 1 dalies nuostatų valstybės narės iš naujo įvertina kiekvieną registruotą augalų apsaugos produktą, kurio sudėtyje Helicoverpa armigera nukleopolihedrovirusas yra vienintelė veiklioji medžiaga arba viena iš keleto veikliųjų medžiagų, kurios visos įtrauktos į Įgyvendinimo reglamento (ES) Nr. 540/2011 priedą ne vėliau kaip iki 2013 m. gegužės 31 d., pagal vienodus principus, kaip nustatyta Reglamento (EB) Nr. 1107/2009 29 straipsnio 6 dalyje, vadovaudamosi Direktyvos 91/414/EEB III priedo reikalavimus atitinkančiu dokumentų rinkiniu ir atsižvelgdamos į šio reglamento I priedo konkrečių nuostatų skiltį. Remdamosi tuo vertinimu valstybės narės nustato, ar produktas atitinka Reglamento (EB) Nr. 1107/2009 29 straipsnio 1 dalyje nustatytas sąlygas.
               Nustačiusios, ar produktas atitinka minėtas sąlygas, valstybės narės:

                           a)

                           jei būtina, ne vėliau kaip iki 2014 m. lapkričio 30 d. iš dalies pakeičia arba panaikina produkto, kurio sudėtyje Helicoverpa armigera nukleopolihedrovirusas yra vienintelė veiklioji medžiaga, registraciją; arba

                           b)

                           jei būtina, iš dalies pakeičia arba panaikina produkto, kurio sudėtyje Helicoverpa armigera nukleopolihedrovirusas yra viena iš kelių veikliųjų medžiagų, registraciją iki 2014 m. lapkričio 30 d. arba iki tokiam pakeitimui ar panaikinimui atlikti nustatytos dienos, kuri nurodyta atitinkamame teisės akte ar aktuose, kuriais atitinkama medžiaga ar medžiagos buvo įtrauktos į Direktyvos 91/414/EEB I priedą arba patvirtintos, pasirinkdamos vėliausią datą.

            3 straipsnis
            Įgyvendinimo reglamento (ES) Nr. 540/2011 pakeitimai
            Įgyvendinimo reglamento (ES) Nr. 540/2011 priedas iš dalies keičiamas pagal šio reglamento II priedą.

            4 straipsnis
            Įsigaliojimas ir taikymo data
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            Jis taikomas nuo 2013 m. birželio 1 d.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2013 m. balandžio 22 d.

                  Komisijos vardu

                  Pirmininkas

               José Manuel BARROSO

            (1)  OL L 309, 2009 11 24, p. 1.

            (2)  OL L 230, 1991 8 19, p. 1.

            (3)  OL L 213, 2007 8 15, p. 29.

            (4)  EFSA leidinys, 2012 m.; 10(9):2865. Pateikta internete adresu www.efsa.europa.eu.

            (5)  OL L 366, 1992 12 15, p. 10.

            (6)  OL L 153, 2011 6 11, p. 1.

            I PRIEDAS

                        Įprastas pavadinimas, identifikavimo numeriai

                        IUPAC pavadinimas

                        Grynumas (1)

                        Patvirtinimo data

                        Patvirtinimo galiojimo pabaiga

                        Konkrečios nuostatos

                           Helicoverpa armigera nukleopolihedrovirusas
                        DSMZ numeris: BV-0003

                        Netaikoma

                        Mažiausia koncentracija: 1,44 × 1013 OB/l (okliuzinių elementų litre (angl. occlusion bodies/l))

                        2013 m. birželio 1 d.

                        2023 m. gegužės 31 d.

                        Kad būtų įgyvendinti vienodi principai, kaip nustatyta Reglamento (EB) Nr. 1107/2009 29 straipsnio 6 dalyje, atsižvelgiama į Helicoverpa armigera nukleopolihedroviruso peržiūros ataskaitos, kurią Maisto grandinės ir gyvūnų sveikatos nuolatinis komitetas baigė rengti 2013 m. kovo 15 d., išvadas, ypač į jos I ir II priedėlius.

               (1)  Išsamesnė informacija apie veikliosios medžiagos tapatybę ir specifikaciją pateikta peržiūros ataskaitoje.

            II PRIEDAS
            Įgyvendinimo reglamento (ES) Nr. 540/2011 priedo B dalis papildoma šiuo įrašu:

                           Numeris

                           Įprastas pavadinimas, identifikavimo numeriai

                           IUPAC pavadinimas

                           Grynumas (*1)

                           Patvirtinimo data

                           Patvirtinimo galiojimo pabaiga

                           Konkrečios nuostatos

                           „38

                              Helicoverpa armigera nukleopolihedrovirusas
                           DSMZ numeris: BV-0003

                           Netaikoma

                           Mažiausia koncentracija: 1,44 × 1013 OB/l (okliuzinių elementų litre (angl. occlusion bodies/l))

                           2013 m. birželio 1 d.

                           2023 m. gegužės 31 d.

                           Kad būtų įgyvendinti vienodi principai, kaip nustatyta Reglamento (EB) Nr. 1107/2009 29 straipsnio 6 dalyje, atsižvelgiama į Helicoverpa armigera nukleopolihedroviruso peržiūros ataskaitos, kurią Maisto grandinės ir gyvūnų sveikatos nuolatinis komitetas baigė rengti 2013 m. kovo 15 d., išvadas, ypač į jos I ir II priedėlius.“

               (*1)  Išsamesnė informacija apie veikliosios medžiagos tapatybę ir specifikaciją pateikta peržiūros ataskaitoje.


title: 2012 m. vasario 14 d. Komisijos įgyvendinimo reglamentas (ES) Nr. 127/2012, kuriuo dėl veikliosios medžiagos metazachloro naudojimo srities išplėtimo iš dalies keičiamas Įgyvendinimo reglamentas (ES) Nr. 540/2011  Tekstas svarbus EEE

text:
15.2.2012

               LT

               Europos Sąjungos oficialusis leidinys

               L 41/12

         KOMISIJOS ĮGYVENDINIMO REGLAMENTAS (ES) Nr. 127/2012
   2012 m. vasario 14 d.
   kuriuo dėl veikliosios medžiagos metazachloro naudojimo srities išplėtimo iš dalies keičiamas Įgyvendinimo reglamentas (ES) Nr. 540/2011
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 13 straipsnio 2 dalies c punktą,
   kadangi:

               (1)

               Komisijos direktyva 2008/116/EB (2) veiklioji medžiaga metazachloras įtraukta į Tarybos direktyvos 91/414/EEB (3) I priedą ir leista ją naudoti kaip herbicidą ne dažniau kaip kas trečius metus tame pačiame lauke, taikant ne didesnę kaip 1,0 kg/ha naudojimo normą. Direktyvą 91/414/EEB pakeitus Reglamentu (EB) Nr. 1107/2009 ši medžiaga laikoma patvirtinta pagal tą reglamentą ir yra įtraukta į 2011 m. gegužės 25 d. Komisijos įgyvendinimo reglamento (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (4), priedo A dalį;

               (2)

               2010 m. kovo 23 d. vienas iš pranešėjų, kurių prašymu metazachloras buvo įtrauktas į Direktyvos 91/414/EEB I priedą, pateikė paraišką iš dalies pakeisti konkrečias metazachloro naudojimo nuostatas ir leisti jį naudoti tame pačiame lauke dažniau, bet neviršijant viso didžiausio 1,0 kg/ha kiekio per trejų metų laikotarpį. Su šia paraiška pateikta papildomos informacijos. Paraiška pateikta Jungtinei Karalystei, kuri Komisijos reglamentu (EB) Nr. 1490/2002 (5) paskirta ataskaitą rengiančia valstybe nare;

               (3)

               ataskaitą rengianti valstybė narė įvertino pareiškėjo pateiktą papildomą informaciją ir parengė vertinimo ataskaitos projekto papildymą. 2011 m. sausio 4 d. papildymą ji pateikė Komisijai, o ši perdavė jį kitoms valstybėms narėms ir Europos maisto saugos tarnybai pastaboms. Vertinimo ataskaitos projekto papildymą kaip Komisijos metazachloro peržiūros ataskaitos papildymą valstybės narės ir Komisija apsvarstė Maisto grandinės ir gyvūnų sveikatos nuolatiniame komitete 2012 m. sausio 24 d.;

               (4)

               pagal įvairių atliktų tyrimų rezultatus galima daryti išvadą, kad pakeitus konkrečias naudojimo nuostatas nekils papildomos rizikos, be tos, į kurią jau atsižvelgta patvirtinant metazachlorą ir kuri buvo nurodyta tos medžiagos Komisijos peržiūros ataskaitoje;

               (5)

               todėl Įgyvendinimo reglamento (ES) Nr. 540/2011 priedas turėtų būti atitinkamai iš dalies pakeistas;

               (6)

               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 540/2011 pakeitimas
   Priedo A dalies metazachlorui skirtos eilutės Nr. 217 skilties „Konkrečios nuostatos“ A dalis pakeičiama taip:

      „A   DALIS
      Leidžiama naudoti tik kaip herbicidą. Ne daugiau kaip iš viso 1,0 kg/ha per trejus metus tame pačiame lauke.“

   2 straipsnis
   Įsigaliojimas
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. vasario 14 d.

            Komisijos vardu

            Pirmininkas

         José Manuel BARROSO

      (1)  OL L 309, 2009 11 24, p. 1.

      (2)  OL L 337, 2008 12 16, p. 86.

      (3)  OL L 230, 1991 8 19, p. 1.

      (4)  OL L 153, 2011 6 11, p. 1.

      (5)  OL L 224, 2002 8 21, p. 23.


title: 2017 m. rugsėjo 22 d. Komisijos įgyvendinimo reglamentas (ES) 2017/1788, kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [Ossolano (SKVN)]

text:
4.10.2017

               LT

               Europos Sąjungos oficialusis leidinys

               L 256/4

         KOMISIJOS ĮGYVENDINIMO REGLAMENTAS (ES) 2017/1788
   2017 m. rugsėjo 22 d.
   kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [Ossolano (SKVN)]
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
   kadangi:

               (1)

               remiantis Reglamento (ES) Nr. 1151/2012 50 straipsnio 2 dalies a punktu, Italijos paraiška įregistruoti pavadinimą „Ossolano“ paskelbta Europos Sąjungos oficialiajame leidinyje
                   (2);

               (2)

               prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl pavadinimas „Ossolano“ turi būti įregistruotas,

         PRIĖMĖ ŠĮ REGLAMENTĄ:
   1 straipsnis
   Įregistruojamas pavadinimas „Ossolano“ (SKVN).
   Pirmoje pastraipoje nurodytas pavadinimas – tai produkto, priklausančio Komisijos įgyvendinimo reglamento (ES) Nr. 668/2014 (3) XI priede nurodytai 1.3 klasei „Sūriai“, pavadinimas.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. rugsėjo 22 d.

            Komisijos vardu

            Pirmininko pavedimu

         Phil HOGAN

            Komisijos narys

      (1)  OL L 343, 2012 12 14, p. 1.

      (2)  OL C 186, 2017 6 10, p. 16.

      (3)  2014 m. birželio 13 d. Komisijos įgyvendinimo reglamentas (ES) Nr. 668/2014, kuriuo nustatomos Europos Parlamento ir Tarybos reglamento (ES) Nr. 1151/2012 dėl žemės ūkio ir maisto produktų kokybės sistemų taikymo taisyklės (OL L 179, 2014 6 19, p. 36).


title: 2012 m. vasario 17 d. Komisijos įgyvendinimo reglamentas (ES) Nr. 141/2012, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
18.2.2012

               LT

               Europos Sąjungos oficialusis leidinys

               L 47/20

         KOMISIJOS ĮGYVENDINIMO REGLAMENTAS (ES) Nr. 141/2012
   2012 m. vasario 17 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2012 m. vasario 17 d.

            Komisijos vardu Pirmininko pavedimu

         José Manuel SILVA RODRÍGUEZ

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 157, 2011 6 15, p. 1.

      PRIEDAS
      Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  IL

                  107,7

                  JO

                  78,3

                  MA

                  61,7

                  TN

                  94,1

                  TR

                  98,5

                  ZZ

                  88,1

                  0707 00 05

                  JO

                  124,9

                  MA

                  94,0

                  TR

                  168,6

                  ZZ

                  129,2

                  0709 93 10

                  MA

                  89,1

                  TR

                  151,1

                  ZZ

                  120,1

                  0805 10 20

                  EG

                  47,3

                  IL

                  61,7

                  MA

                  46,6

                  TN

                  49,8

                  TR

                  68,8

                  ZZ

                  54,8

                  0805 20 10

                  IL

                  131,8

                  MA

                  86,7

                  ZZ

                  109,3

                  0805 20 30, 0805 20 50, 0805 20 70, 0805 20 90

                  IL

                  114,9

                  MA

                  105,8

                  TR

                  72,1

                  ZZ

                  97,6

                  0805 50 10

                  EG

                  40,4

                  TR

                  54,2

                  ZZ

                  47,3

                  0808 10 80

                  CA

                  136,5

                  CL

                  98,4

                  CN

                  82,7

                  MK

                  31,8

                  US

                  162,6

                  ZZ

                  102,4

                  0808 30 90

                  AR

                  96,6

                  CL

                  141,4

                  CN

                  63,9

                  US

                  113,9

                  ZA

                  123,7

                  ZZ

                  107,9

         (1)  Šalių nomenklatūra nustatyta Komisijos reglamentu (EB) Nr. 1833/2006 (OL L 354, 2006 12 14, p. 19). Kodas „ZZ“ atitinka „kitas šalis“.


title: 2011 m. kovo 31 d. Komisijos įgyvendinimo reglamentas (ES) Nr. 320/2011, kuriuo nustatatomi grūdų sektoriaus importo muitai, taikomi nuo 2011 m. balandžio 1 d.

text:
1.4.2011

               LT

               Europos Sąjungos oficialusis leidinys

               L 86/69

         KOMISIJOS ĮGYVENDINIMO REGLAMENTAS (ES) Nr. 320/2011
   2011 m. kovo 31 d.
   kuriuo nustatatomi grūdų sektoriaus importo muitai, taikomi nuo 2011 m. balandžio 1 d.
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas („Bendras bendro žemės ūkio rinkų organizavimo reglamentas“) (1),
   atsižvelgdama į 2010 m. liepos 20 d. Komisijos reglamentą (ES) Nr. 642/2010 dėl Tarybos reglamento (EB) Nr. 1234/2007 taikymo taisyklių (grūdų sektoriaus importo muitų mokesčių srityje) (2), ypač į jo 2 straipsnio 1 dalį,
   kadangi:

               (1)

               Reglamento (EB) Nr. 1234/2007 136 straipsnio 1 dalyje numatyta, kad produktams, kurių KN kodai 1001 10 00, 1001 90 91, ex 1001 90 99 (paprastieji kviečiai, aukščiausios kokybės), 1002, ex 1005, išskyrus hibridinę sėklą, ir ex 1007, išskyrus sėjai skirtus hibridus, nustatomas importo muitas yra lygus šių importuotų produktų intervencinei kainai, padidintai 55 % ir atėmus konkrečiai siuntai taikomą CIF importo kainą. Tačiau nurodytas muitas negali viršyti Bendrojo muitų tarifo muito normos.

               (2)

               Reglamento (EB) Nr. 1234/2007 136 straipsnio 2 dalyje numatyta, kad, siekiant apskaičiuoti minėto straipsnio 1 dalyje nurodytą importo muitą, reguliariai nustatomos tipinės minėtų produktų CIF importo kainos.

               (3)

               Remiantis Reglamento (ES) Nr. 642/2010 2 straipsnio 2 dalimi, produktų, pažymėtų kodais KN 1001 10 00, 1001 90 91, ex 1001 90 99 (paprastieji kviečiai, aukščiausios kokybės), 1002 00, 1005 10 90, 1005 90 00 ir 1007 00 90 importo muito apskaičiavimui turi būti taikoma kasdieninė tipinė CIF importo kaina, nustatyta minėto reglamento 5 straipsnyje nurodyta tvarka.

               (4)

               Reikėtų nustatyti importo muitus, taikytinus nuo 2011 m. balandžio 1 d., kurie yra taikomi tol, kol bus nustatyti nauji,

         PRIĖMĖ ŠĮ REGLAMENTĄ:
   1 straipsnis
   Nuo 2011 m. balandžio 1 d. importo muitai grūdų sektoriuje, numatyti Reglamento (EB) Nr. 1234/2007 136 straipsnio 1 dalyje, yra nustatomi šio reglamento I priede, remiantis II priede pateikta informacija.
   2 straipsnis
   Šis reglamentas įsigalioja 2011 m. balandžio 1 d.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2011 m. kovo 31 d.

            Komisijos vardu, Pirmininko vardu

         José Manuel SILVA RODRÍGUEZ

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 187, 2010 7 21, p. 5.

      I PRIEDAS

         Produktų, išvardytų Reglamento (EB) Nr. 1234/2007 136 straipsnio 1 dalyje, importo muitai, taikomi nuo 2011 m. balandžio 1 d.

                  KN kodas

                  Prekių pavadinimas

                  Importo muitas (1)

                  (EUR/t)

                  1001 10 00

                  Kietieji KVIEČIAI, aukščiausios kokybės

                  0,00

                  vidutinės kokybės

                  0,00

                  žemos kokybės

                  0,00

                  1001 90 91

                  Paprastieji KVIEČIAI, skirti sėjai

                  0,00

                  ex 1001 90 99

                  Paprastieji KVIEČIAI, aukščiausios kokybės, išskyrus skirtus sėjai

                  0,00

                  1002 00 00

                  RUGIAI

                  0,00

                  1005 10 90

                  KUKURŪZAI, skirti sėjai, išskyrus hibridus

                  0,00

                  1005 90 00

                  KUKURŪZAI, išskyrus sėklą (2)

                  0,00

                  1007 00 90

                  Grūdinis SORGAS, išskyrus hibridus, skirtus sėjai

                  0,00

         (1)  Prekių, kurios į Sąjungą atgabenamos per Atlanto vandenyną arba per Sueco kanalą (Reglamento (ES) Nr. 642/2010 2 straipsnio 4 dalis), importuotojui muitas gali būti sumažintas:

                  —

                  3 EUR/t, jei iškrovimo uostas yra Viduržemio jūroje arba Juodojoje jūroje,

                  —

                  2 EUR/t, jei iškrovimo uostas yra Danijoje, Estijoje, Airijoje, Latvijoje, Lietuvoje, Lenkijoje, Suomijoje, Švedijoje, Jungtinėje Karalystėje arba Iberijos pusiasalio Atlanto vandenyno pakrantėje.

         (2)  Importuotojui muitas gali būti sumažintas vienoda 24 EUR/t suma, jei laikomasi Reglamento (ES) Nr. 642/2010 3 straipsnyje nurodytų sąlygų.

      II PRIEDAS

         I priede nustatyto muito apskaičiavimo komponentai

      17.3.2011-30.3.2011

                  1.

                  Vidutiniškai per laikotarpį, nurodytą Reglamento (ES) Nr. 642/2010 2 straipsnio 2 dalyje:

                              (EUR/t)

                              Paprastieji kviečiai (1)

                              Kukurūzai

                              Kietieji kviečiai, aukščiausios kokybės

                              Kietieji kviečiai, vidutinės kokybės (2)

                              Kietieji kviečiai, žemos kokybės (3)

                              Miežiai

                              Prekių birža

                              Minnéapolis

                              Chicago

                              —

                              —

                              —

                              —

                              Kotiruojama

                              241,33

                              189,21

                              —

                              —

                              —

                              —

                              FOB kaina JAV

                              —

                              —

                              273,35

                              263,35

                              243,35

                              169,86

                              Meksikos įlankos priedas

                              113,30

                              14,64

                              —

                              —

                              —

                              —

                              Didžiųjų ežerų priedas

                              —

                              —

                              —

                              —

                              —

                              —

                  2.

                  Vidutiniškai per laikotarpį, nurodytą Reglamento (ES) Nr. 642/2010 2 straipsnio 2 dalyje:

                              Gabenimo išlaidos: Meksikos įlanka–Roterdamas:

                              18,39 EUR/t

                              Gabenimo išlaidos: Didieji ežerai–Roterdamas:

                              — EUR/t

         (1)  Įtraukta 14 EUR/t priemoka (Reglamento (ES) Nr. 642/2010 5 straipsnio 3 dalis).

         (2)  10 EUR/t nuolaida (Reglamento (ES) Nr. 642/2010 5 straipsnio 3 dalis).

         (3)  30 EUR/t nuolaida (Reglamento (ES) Nr. 642/2010 5 straipsnio 3 dalis).


title: 2013 m. sausio 9 d. Komisijos įgyvendinimo reglamentas (ES) Nr. 11/2013, kuriuo iš dalies keičiamos Įgyvendinimo reglamente (ES) Nr. 892/2012 nustatytos kai kurių cukraus sektoriaus produktų tipinės kainos ir papildomi importo muitai 2012–2013 prekybos metais

text:
10.1.2013

               LT

               Europos Sąjungos oficialusis leidinys

               L 5/7

         KOMISIJOS ĮGYVENDINIMO REGLAMENTAS (ES) Nr. 11/2013
   2013 m. sausio 9 d.
   kuriuo iš dalies keičiamos Įgyvendinimo reglamente (ES) Nr. 892/2012 nustatytos kai kurių cukraus sektoriaus produktų tipinės kainos ir papildomi importo muitai 2012–2013 prekybos metais
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1),
   atsižvelgdama į 2006 m. birželio 30 d. Komisijos reglamentą (EB) Nr. 951/2006, nustatantį išsamias Tarybos reglamento (EB) Nr. 318/2006 įgyvendinimo taisykles dėl prekybos su trečiosiomis šalimis cukraus sektoriuje (2), ypač į jo 36 straipsnio 2 dalies antros pastraipos antrąjį sakinį,
   kadangi:

               (1)

               tipinės kainos ir papildomų importo muitų dydžiai, taikytini baltajam cukrui, žaliaviniam cukrui ir kai kuriems sirupams 2012–2013 prekybos metams buvo nustatyti Komisijos įgyvendinimo reglamente (ES) Nr. 892/2012 (3). Šios kainos ir muitų dydžiai buvo paskutinį kartą pakeisti Komisijos įgyvendinimo reglamente (ES) Nr. 2/2013 (4);

               (2)

               šiuo metu Komisijos turimi duomenys rodo, kad reikia iš dalies pakeisti minėtus dydžius pagal Reglamente (EB) Nr. 951/2006 36 straipsnį;

               (3)

               siekiant užtikrinti, kad ši priemonė būtų taikoma kuo greičiau po atnaujintų duomenų pateikimo, šis reglamentas turėtų įsigalioti jo paskelbimo dieną,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 951/2006 36 straipsnyje išvardytiems produktams taikomos tipinės kainos ir papildomi importo muitai 2012–2013 prekybos metams, numatyti Įgyvendinimo reglamente (ES) Nr. 892/2012, yra iš dalies pakeičiami ir nurodomi šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. sausio 9 d.

            Komisijos vardu Pirmininko pavedimu

         José Manuel SILVA RODRÍGUEZ

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 178, 2006 7 1, p. 24.

      (3)  OL L 263, 2012 9 28, p. 37.

      (4)  OL L 1, 2013 1 4, p. 15.

      PRIEDAS

         Iš dalies pakeisti baltojo cukraus, žaliavinio cukraus ir produktų, kurių KN kodas yra 1702 90 95, tipinių kainų ir papildomų importo muitų dydžiai, taikomi nuo 2013 m. sausio 10 d.

                  (EUR)

                  KN kodas

                  Tipinė kaina už 100 kg neto atitinkamo produkto

                  Papildomas muitas už 100 kg neto atitinkamo produkto

                  1701 12 10 (1)

                  33,36

                  1,14

                  1701 12 90 (1)

                  33,36

                  4,60

                  1701 13 10 (1)

                  33,36

                  1,28

                  1701 13 90 (1)

                  33,36

                  4,90

                  1701 14 10 (1)

                  33,36

                  1,28

                  1701 14 90 (1)

                  33,36

                  4,90

                  1701 91 00 (2)

                  38,70

                  5,88

                  1701 99 10 (2)

                  38,70

                  2,73

                  1701 99 90 (2)

                  38,70

                  2,73

                  1702 90 95 (3)

                  0,39

                  0,29

         (1)  Nustatoma už standartinę kokybę, kaip ji apibrėžta Reglamento (EB) Nr. 1234/2007 IV priedo III dalyje.

         (2)  Nustatoma už standartinę kokybę, kaip ji apibrėžta Reglamento (EB) Nr. 1234/2007 IV priedo II dalyje.

         (3)  Nustatoma už kiekvieną proc. sacharozės kiekio.